Source: http://www.zemianskekostolany.sk/module_page/314341/45/.html?usfd=-1
Timestamp: 2019-10-20 21:36:05+00:00

Document:
Rekonštrukcia časti komunikácie na ulici Boženy Nemcovej ukončená.
Takmer jeden a pol mesiaca prebiehali rekonštrukčné práce na časti miestnej komunikácii na ulici Boženy Nemcovej. Po vybratí časti zeminy a búracích prácach po oboch krajniciach vozovky boli uložené obruby a z prefabrikátov bol vybudovaný odvodňovací žľab. Po úprave povrchu bol na existujúcu vrstvu položený nový asfaltový koberec. Celú akciu realizovala obec z vlastných rozpočtových prostriedkov. V priebehu realizácie prác sa dodávateľská spoločnosť, ktorá vzišla z verejného obstarávania, snažila priebežne reagovať na požiadavky občanov bývajúcich v tejto časi obce, avšak mohla splniť len oprávnené požiadavky, ktoré by sa výrazne neodkláňali od projektovej dokumentácie a náklady na ich realizáciu nenarušili celkový schválený rozpočet stavby, ktorý predstavoval sumu 46 754,22 €. Zrealizovaná stavba bola obcou od dodávateľa prevzatá 12. 8. 2015.
Výstrahy Slovenského hydrometereologického ústavu Bratislava - vysoké teploty a búrky
SHMÚ Bratislava vydal výstrahu 3. stupňa na deň 10.8.2015
Maximálna denná teplota sa vo pondelok 10. augusta vyšplhá v Prievidzskom okrese na 33 až 36 stupňov Celzia. Meteorológovia preto pre región vydali výstrahu tretieho stupňa pred horúčavami. Vysoké teploty totiž predstavujú potenciálne nebezpečenstvo pre zdravie ľudí, fyzické aktivity a vznik požiarov.
Počas nasledujúcich dní platia výstrahy popoludní od 12. do 19. hodiny.
Okresné riaditeľstvo Hasičského a záchranného zboru v Prievidzi prehodnotilo situáciu v územnom obvode okresu Prievidza a z dôvodu predchádzania vzniku požiarov v súlade § 21 písm. n) zákona NR SR č. 314/2001 Z. z. o ochrane pred požiarmi v znení neskorších predpisov a s § 2 ods. 1 vyhlášky MV SR č. 121/2002 Z. z. o požiarnej prevencii v znení neskorších predpisov vyhlasuje od 07. 08. 2015, 10:00 hod. – do odvolania čas zvýšeného nebezpečenstva vzniku požiaru.
(7.9 MB)Vyhlásenie času zvýšeného neb vzniku požiaru 2015.rtf
Zákon o registri adries účinný od 1. júla 2015
V nadväznosti na vyššie uvedený zákon a vyhlášky upozorňujeme na zmeny súvisiace s určením / zmenou, zrušením / súpisného a orientačného čísla.
Žiadosť o určenie súpisného a orientačného čísla budove od 1.7.2015 musí obsahovať:
Meno, priezvisko a trvalý pobyt žiadateľa / fyzická osoba/, názov, sídlo a identifikačné číslo / právnická osoba/
kód druhu stavby a termín jej dokončenia
kolaudačné rozhodnutie s vyznačenou právoplatnosťou; stavebné povolenie pri rozostavanej stavbe
geometrický plán so zameraním adresného bodu
údaj, či sa v budove nachádzajú byty, údaje o číslach bytov a podlažiach, na ktorých sa byty nachádzajú.
Adresný bod je priestorový údaj, ktorý označuje polohu:
Podkladom na zameranie adresného bodu je geometrický plán, ktorým bola na účely vydania kolaudačného rozhodnutia zameraná budova, ku ktorej sa adresný bod zameriava. Vyhotovenie zamerania adresného bodu si zabezpečí stavebník pred podaním žiadosti o určenie súpisného a orientačného čísla.
Zákona SNR č.369/1990 Zb. o obecnom zriadení sa §2c zmenil a doplnil o ods. 3, na základe ktorého je osoba určená v kolaudačnom rozhodnutí povinná požiadať o určenie súpisného a orientačného čísla do 30 dní odo dňa právoplatnosti kolaudačného rozhodnutia.
Predo dňom právoplatnosti kolaudačného rozhodnutia na účel prevodu vlastníctva k budove alebo poistenia budovy môže mesto určiť súpisné číslo a orientačné číslo aj bez kolaudačného rozhodnutia.
§30e ukladá – Prechodné ustanovenia k úpravám účinným od 1. júla 2015 - vlastník budovy , ktorému do 30. júna 2015 bolo vydané právoplatné kolaudačné rozhodnutie a nepožiadal o určenie súpisného a orientačného čísla, je povinný tak urobiť do 30. decembra 2015
V prípade, že bude mať žiadosť všetky náležitosti, súpisné a orientačné číslo sa určí budove do 30 dní od doručenia kompletnej žiadosti, mesto rozhodne o žiadosti zápisom do registra adries a písomne informuje žiadateľa s uvedením súpisného a orientačného čísla.
download_file_f.php?id=614212
download_file_f.php?id=614211
download_file_f.php?id=614548
(38 kB)15-z141 (1).pdf
(62.8 kB)15-z125 (2).pdf
(143.1 kB)15-z142.pdf
Upozornenie - opatrenia na likvidáciu burín
Upozorňujeme vlastníkov alebo nájomcov (užívateľov) poľnohospodárskych a nepoľnohospodárskych pozemkov na dodržiavanie zákonných ustanovení zákona č. 220/2004 Z.z. o ochrane a využívaní poľnohospodárskej pôdy v znení neskorších predpisov a na realizáciu opatrení proti rozširovaniu burín, na povinnosť pravidelného udržiavania trávnatých plôch ich kosením, čím sa zabráni ďalšiemu šíreniu burín. K upozorneniu dochádza z dôvodu čoraz väčšieho rozsahu zaburiňovania poľnohospodárskych pozemkov z dôvodu nedostatočnej starostlivosti vlastníka, resp. užívateľa o tieto pozemky.
Okresný úrad Prievidza, pozemkový a lesný odbor, ako orgán poľnohospodárskej pôdy bude vykonávať previerky zákonných ustanovení. Ich nedodržaním sa vlastník - nájomca dopúšťa priestupku - § 25, resp. iného správneho deliktu - § 26 na úseku ochrany poľnohospodárskej pôdy, za čo budú ukladané finančné sankcie.
Zverejnené 7.7.2015
Položky 226-230 z 303

References: § 21
 § 2
 §2

§30
 § 25
 § 26